Házirend	
Csimota Óvoda	
Készítette:Zsidákovits Sándorné	

20/2012. (VIII. 31.) EMMI rendelet

5. § (1) A nevelési-oktatási intézmény házirendjében kell szabályozni
a) a gyermek, tanuló távolmaradásának, mulasztásának, késésének igazolására vonatkozó előírásokat,
b) a térítési díj, tandíj befizetésére, visszafizetésére vonatkozó rendelkezéseket, továbbá a tanuló által előállított termék, dolog, alkotás vagyoni jogára vonatkozó díjazás szabályait,
e) a gyermekek, tanulók jutalmazásának elveit és formáit,
f) a fegyelmező intézkedések formáit és alkalmazásának elveit,

1.	Bevezetés

Kérem, hogy az alábbiakban megfogalmazott házirendet figyelmesen olvassák végig, lapozgassák év közben is. A gyermekek érdekében törekedjenek a benne foglaltak betartására, mivel a közösségi élet zavartalan működésének, valamint a gyermekek harmonikus nevelésének feltételeit teremti meg.

1.1. Házirendünk célja: segíteni az óvodahasználókat az eligazodásban, a megértésben, a különböző jogszabályokban megfogalmazott gyermeki és szülői jogok, kötelességek helyi gyakorlásának a megismerésében, valamint, intézményünk működésének belső szabályozása.
A házirend területi hatálya: a házirendünkben megfogalmazott szabályok az óvodánkba történő jogszerű belépéstől az óvoda elhagyásáig terjedő időre – illetve, évente a szülőkkel történő megállapodás szerint, a nevelési időn túl, vagy az intézmény épületén kívül szervezett programok ideje alatt érvényesek.
A házirend személyi hatálya: óvodásainkra, óvodapedagógusainkra, az óvoda valamennyi alkalmazottjára és a szülőkre terjed ki, akik a gyermekek törvényes képviselőiként gyakorolnak jogokat, illetve teljesítenek kötelezettségeket.
A házirend időbeli hatálya: A házirend kihirdetésének napjától lép érvénybe a házirendben meghatározott időpontig. 
Az óvodába belépéstől az intézmény jogszerű elhagyásáig terjedő idő, illetve a pedagógiai program részeként tartott kötelező intézményen kívüli programja.

2. Általános információk az óvodáról

Az óvoda neve, címe, telefonszáma:			
Csimota Óvoda		
Érd, Felső u. 50.		
Tel.: 70/ 535-3464
e-mail címe: csimotaovoda@citromail.hu		
		
Óvodavezető neve:	Zsidákovits Sándorné	
Óvoda pedagógus:	Hriczné Szabados Zsuzsanna	
Az óvoda orvosának neve:	Dr. Veres Judit 		
Az óvoda védőnőjének a neve:	Dr. Horváth Jánosné Éva	
Logopédus neve:	Páhokiné Arany Piroska	
Gyermekvédelmi felelős:	Járási Gyámhivatal	

Az óvoda OM-azonosítója:

3.  Nevelési év rendje:

Nevelési év ideje: szeptember 1-től – augusztus 31-ig

Szorgalmi időszak: szeptember 1-től – május 31-ig tart. Erre az időtartamra vonatkozik az óvodakötelezettség a törvényi előírásoknak megfelelő életkorban.

Nyári zárva tartás: kétszer 1 hét 

A nyári zárás időpontját a fenntartó határozza meg, melyről a szülőket minden év február 15-ig a faliújságon elhelyezett hirdetményben tájékoztatjuk. A nyári zárás után a gyermekek orvosi igazolással jöhetnek óvodába! A gyermekek nyári napirendjét a szülőkkel előre közöljük.

Téli zárás időpontja:    
Iskolai szünettel megegyezően. 

Nevelés nélküli munkanap: 
Nevelés nélküli munkanapokat évente 5 alkalommal engedélyez a 20/2012. (VIII. 31.) EMMI rendelet 3. § (5) bekezdése, erről előzetesen – szeptemberben – tájékoztatjuk a Szülői Szervezetet, illetve az adott időpont előtt legalább 1 héttel a faliújságon meghirdetjük. Ezeken, a napokon nem fogadunk gyermekeket az óvodában. 

 Az óvoda nyitvatartási rendje, napirend kialakítása:

A napi nyitva tartás: 8.00 – 16.00

A gyermekek érdekében az óvodába érkezés lehetőleg 9.00. óráig történjék. A gyerekek óvodában tartózkodásának maximális ideje: 8 óra

4.  Az óvodai felvétel, átvétel eljárásrendje:

Egész évben, szabad férőhely függvényében folyamatosan zajlik a beiratkozás.

Az óvoda felveheti azt a gyermeket is, aki a 3. életévét a felvételtől számított féléven belül betölti, feltéve, ha minden 3 éves és annál idősebb gyermek óvodai felvétel kérelme teljesíthető.
A felvételről, más óvodából átvételről, az óvoda vezetője dönt.
Óvodánkban vegyes életkorú csoport működik.
Az óvodába történő jelentkezés lehetőség szerint a gyermek és a szülő személyes megjelenésével történik.
A beiratkozás során az alábbi dokumentumokat szükségesek leadni, illetve bemutatni:

a gyermek
o születési anyakönyvi kivonata
o	nem magyar állampolgár esetén útlevele, regisztrációs kártyája 

o	lakcímkártyája 

o	TAJ-kártyája a szülők 
o	lakcímkártyája.
o	személyi igazolványa

Túljelentkezés esetén az óvodai felvételről felvételi bizottság dönt, melyet az óvoda igazgatója szervez [Nkt. 49. § (2) bek.]

A felvételi bizottság az alábbi szempontok szerint hozza meg döntését:

elsőbbséget élveznek az alább megadott sorrendben a következő gyermekek o az óvodakötelesek

o akinek a testvére már az óvodánkba jár

o	a többi gyermek esetében a születési sorrend, azaz akik hamarabb töltik be a harmadik életévüket. 

5. Az óvodai elhelyezés megszűnése és a beiskolázás
	Ha a gyermeket másik óvoda átvette, az átvétel alapján az átvételről „óvodai látogatási igazolást” kérünk.
              A szülő írásban bejelenti, hogy gyermeke kimarad, a bejelentésben megjelölt napon.
            Más óvodatípusba kerül szakértői vélemény alapján.

            Ha a gyermek az óvodából igazolatlanul 10-nél több napot van távol (az iskolai életmódra felkészítő foglalkozások kivételével) feltéve, hogy az óvodavezető legalább 2 alkalommal írásban figyelmeztette az igazolatlan mulasztás következményeire.

	Az óvodai elhelyezés megszüntethető fizetési hátralék miatt, ha az óvodavezető által történt
 felszólítás eredménytelen – kivéve, ha a gyermek gyámhatósági kezdeményezésre került óvodába, ha    hátrányos, vagy halmozottan hátrányos helyzetű, illetve, ha az 5. életévét betöltötte – a döntés  jogerőre emelkedés napján.
	Ha a gyermeket nem vették fel az iskolába, annak a nevelési évnek az utolsó napján, amelyben a 8. életévét betölti.
	A gyermeket felvették az iskolába, a nevelési év utolsó napján.

6.  A beiskolázás rendje

Az iskolai beiratkozás minden évben március-áprilishónapban zajlik a törvényi előírásoknak megfelelően.

Tanköteles korú az a gyermek, aki adott év augusztus 31-ig betölti a hatodik életévét. Ezeknek a gyermekek állítunk ki óvodai szakvéleményt.

Mielőtt a szakvéleményt kiállítjuk, a szülővel egyéni beszélgetés keretében november hónapban egyeztetünk a gyermek iskolaérettségéről. Amennyiben a gyermek fejlettsége nem éri el a szükséges szintet, vagy véleménykülönbség van a szülő és a pedagógus között, megbeszélik, hogy Nevelési tanácsadó vagy a Tanulási Képességeket vizsgáló Szakértői és Rehabilitációs bizottság elé utaljuk-e a gyermeket.

Magyarországon minden gyermek köteles az intézményes nevelésben részt venni.

Az óvodai nevelés 3 éves kortól az iskolába járáshoz szükséges fejlettség eléréséig tart.

A gyermek, abban az évben, amelynek augusztus 31. napjáig a hatodik életévét betölti, legkésőbb az azt követő évben tankötelessé válik. Az a gyermek, akinek esetében azt a szakértői bizottság javasolja, további egy nevelési évig az óvodában részesül ellátásban, és ezt követően válik tankötelessé. A tankötelesség teljesítése a tanév első tanítási napján kezdődik.

Ha a gyermek az iskolába lépéshez szükséges fejlettséget korábban eléri, a kormányhivatal a szülő kérelmére szakértői bizottság véleménye alapján engedélyezi, hogy a gyermek hatéves kor előtt megkezdje tankötelezettségének teljesítését.

A tankötelezettség kezdetéről

az óvoda vezetője 
ha a gyermek nem járt óvodába, iskolaérettségi vizsgálat alapján a szakértői bizottság 

az óvoda, iskola vezetője vagy a szülő kezdeményezésére az iskolaérettségi vizsgálat alapján a szakértői bizottság dönt [Nkt. 45. § (4) bek.]. 

Az adott évben tanköteles korba lépő gyermeket a szülő az óvodai szakvélemény átadásával köteles beíratni a lakóhelye szerint illetékes, valamint a szülő döntése alapján a választott iskola első évfolyamára.
A beiskolázással kapcsolatban bővebb tájékoztatást adunk a nagycsoportos szülők számára interaktív szülői értekezleten.
A gyermek utoljára abban az évben kezdheti meg a nevelési évet, amelyben a hetedik életévét betölti.

A gyermek mindenek felett álló érdeke, hogy fejlettségi szintjének megfelelő iskolában kezdje meg tanulmányait.

Az önkormányzat az óvodai beiratkozás idejéről, az erről való döntés és a jogorvoslat határidejéről közleményt vagy hirdetményt tesz közzé a helyben szokásos módon, beiratkozás első határnapját megelőzően legalább harminc nappal. 

Az óvodai beiratkozáskor be kell mutatni a gyermek személyazonosításra alkalmas, a gyermek nevére kiállított személyi azonosítót és lakcímet igazoló hatósági igazolványt.

7.  Az óvodai ellátás igénybe vételének feltételei

A harmadik életév betöltése napján:

•	amikor a gyermek egészséges, és erről orvosi igazolást tud bemutatni a szülő az óvodapedagógusnak, 
•	a gyermek megbízhatóan ágy- és szobatiszta,
•	a gyermek tudja használni a kanalat és a poharat,
•	a gyermek az óvodába felvételt nyert, és a szülő beíratta. 
•	ha a szülő az étkezési térítési díjat befizette az adott hónapra 

Az iskolaérettség eléréséig, maximum nyolcéves korig az alábbi feltételek alapján:

•	a nevelési tanácsadó vagy a szakértői és rehabilitációs bizottság szakvéleményben javasolja a további óvodai ellátást. 

8. A gyermekek joga és kötelessége:

•	Nevelési intézményünkben biztonságban és egészséges környezetben neveljük az óvodánkba járó gyermekeket. Óvodai napirendjét életkorának megfelelően alakítjuk ki (játékidő, levegőztetés, pihenőidő, étkezés, testmozgás). Biztonsága érdekében az óvodában tartózkodása ideje alatt végig óvodapedagógus felügyelete alatt áll.
•	A gyermek emberi méltóságának és személyiségének tiszteletben tartása érdekében nem vetjük alá megalázó büntetésnek, testi fenyítésnek, zaklatásnak. A gyereket közvetlen vagy közvetett hátrányos megkülönböztetés nem érheti.
•	A gyermek joga, hogy képességének, érdeklődésének megfelelő nevelésben részesüljön. Az óvoda vagy szülei közbenjárására szükség esetén pedagógiai szakszolgálat segítségét kérje.
•	Vallási, világnézeti, nemzeti vagy etnikai önazonosságát tiszteletben tartjuk.
•	A gyermekek nevelése az intézmény helyi pedagógiai programja alapján történik, mely szerint az ismeretek közlését, átadását tárgyilagosan és többoldalúan valósítjuk meg.. Biztosítjuk a gyermekek részvételét a foglalkozásokon.
•	A gyermek cselekvési szabadságát, családi élethez, magánélethez való jogát az óvodánkban nem korlátozzuk, azonban a  gyermek ezen jogának gyakorlása közben nem veszélyeztetheti saját, illetve társai, az óvoda alkalmazottainak egészségét, testi épségét. Nem akadályozhatja viselkedésével a többiek művelődéshez, fejlődéshez való jogát.
•	A gyermek az intézmény eszközeit, berendezéseit, felszereléseit rendeltetésszerűen használhatja.
•	Életkorának és fejlettségének megfelelően a napirendben és a házirendben megfogalmazottak szerint vesz részt saját környezetének és az általa használt eszközök, játékok rendben tartásában.
•	Rendszeres egészségügyi felügyeletben és ellátásban részesül.

9. A szülő joga és kötelessége

•	A szülő joga a szabad óvodaválasztás.
•	A szülő joga, hogy megismerje intézményünk helyi pedagógiai programját, szervezeti és működési szabályzatát, házirendjét és tájékoztatást kapjon az óvodavezetőtől az abban foglaltakról.
•	A szülő joga, hogy saját gyermeke fejlődéséről, magaviseletéről részletes és érdemi tájékoztatást kapjon, neveléséhez tanácsot, segítséget kérjen.
•	Gyermeke neveléséhez igénybe vegye a pedagógiai szakszolgálat intézményét.
•	Az intézményben szülői szervezet működik a jogszabály rendelkezéseinek megfelelően. A szülői szervezet figyelemmel kíséri a gyermeki jogok érvényesülését, a pedagógiai munka eredményességét.

•	A szülő kötelessége, hogy gondoskodjon gyermeke testi, érzelmi, értelmi és erkölcsi fejlődéséhez szükséges feltételekről.
•	A szülő kísérje figyelemmel gyermeke fejlődését, segítse a fejlődés folyamatát, valamint a gyermek közösségbe való beilleszkedését, a közösségi élet szabályainak elsajátítását.
•	Tartsa tiszteletben az óvoda dolgozóinak emberi méltóságát és jogait. A pedagógus, valamint az ő munkáját segítő alkalmazottak a nevelői munka, illetve a gyermekekkel összefüggő tevékenysége során büntetőjogi védelem szempontjából közfeladatot ellátó személynek számítanak.
•	Rendszeresen tartson kapcsolatot a gyermekével foglalkozó óvodapedagógusokkal, és részükre az együttnevelés érdekében a szükséges tájékoztatást adja meg.
•	Segítse elő gyermekének közösségbe való beilleszkedését, az óvoda rendjének, a közösségi élet magatartási szabályainak elsajátítását.
•	Gyermekével megjelenjen a nevelési tanácsadáson, biztosítsa a vizsgálatokon és fejlesztő foglalkozásokon való részvételt, ha a gyermekével foglalkozó óvodapedagógusok erre javaslatot tesznek.

10. A jutalmazó és fegyelmező intézkedések formái és alkalmazásának elvei:

Az óvodában tárgyi jutalmazás nincs, a gyermekek jutalmazása az ösztönző, differenciált dicséret

	Fegyelmezés:	
Általános elv:
Mindi az adott helyzethez, a gyermek életkori és egyéni sajátosságaihoz igazodó (azt figyelembevevő legyen). Minden csoportban úgy alakítsák ki a pedagógusok a nevelési módszereiket, eszközeiket – dicsérő, fegyelmező-, hogy azzal segítsék a gyermekek közösségi magatartásának kialakítását, az együttélés szabályainak (csoport normáinak) megértését és betartását. (Erőszakmentes pedagógia, nevelés).

.
•	Az óvodában alkalmazott jutalmazási intézkedések formái:
                   - szóbeli dicséret, ölelés, simogatás, puszi
                   - szóbeli dicséret négyszemközt 
                   - szóbeli dicséret,minta, példa  a csoporttársak előtt 
                            - szóbeli dicséret a szülő jelenlétében 
                    - egyéni megbízatás, munkajellegű feladatot kap csak ő.
                   -- feladatadás, segítségkérés (nyújtás)
                    -- pozitív jelzések, pozitív megerősítés szóban.
                   -- nagyobbaknál bizonyos felelősség rábízása (mosdóban)
                          -- szülő előtt dicséret.						

•	Az óvodában alkalmazott fegyelmező intézkedések formái:
                - szóbeli figyelmeztetés (szabály betartására ill. az elvárható viselkedésre)
                   - beszélgetés négyszemközt, (tetteiről, beszédéről, viselkedéséről, és annak   belátható következményeiről)
                    - határozott tiltás egyértelmű határok, korlátok kijelölése.
                   - bizonyos játékoktól meghatározott időre való eltiltás
                -játszótárssal való játéktól meghatározott időre távoltartás 
                  - adott helyzettől függően: más tevékenységbe bevonás, elterelés.
                 - Szülővel nyílt, őszinte beszélgetés a helytelen viselkedésről.
                - Együttnevelés és következetesség a családdal együttműködve.

•	Dicsérő és fegyelmező intézkedések elvei:
-	következetesség 
-	rendszeresség 

Mindig az adott helyzethez, a gyermek életkori és egyéni sajátosságaihoz igazodó (azt figyelembevevő legyen). Minden csoportban úgy alakítsák ki a pedagógusok a nevelési módszereiket, eszközeiket – dicsérő, fegyelmező-, hogy azzal segítsék a gyermekek közösségi magatartásának kialakítását, az együttélés szabályainak (csoport normáinak) megértését és betartását. (Erőszakmentes pedagógia, nevelés).

11. A gyermekek ruházata az óvodában
•	Gyermeküket mindig tisztán, gondozottan hozzák óvodába. Kérjük, hogy a kislányok ne legyenek kifestve. (szem, arc, száj, köröm).
•	A gyermekek számára kérjük a váltóruházatot, tornafelszerelést, pizsamát, fésűt, fogápolási szereket. Kérjük, hogy ezeket a gyermek óvodai jelével lássák el.
•	A váltócipő használata kötelező. Az óvodában zárt cipőt, vagy szandált viseljenek a gyermekek, papucsot nem hordhatnak, mert balesetveszélyes.
•	Fontos a kényelmes udvari öltözék, ami nem baj, ha elpiszkolódik.

Az óvodai ünnepélyekre ünneplő ruhát kérünk.

12. A gyermekek egészségügyi állapotának ellenőrzése és szűrése az alábbi területeken történik:
	- Belgyógyászati vizsgálat évente 2 alkalommal
	- Beiskolázás előtti szűrővizsgálat (szemészet, hallás) a nagycsoportos gyermekeknél.
A vizsgálatok előtt, és a vizsgálatok eredményéről tájékoztatjuk Önöket. 
Az évenkénti védőnői szűrővizsgálati lapok másolatát megköszönjük, ha beadják az óvó néniknek. 

 13. A gyermekek étkeztetése az óvodában, fizetési kötelezettséggel kapcsolatos szabályok:

•	Az étkezési térítési díj megállapítása az érvényben levő jogszabályok alapján történik. Az étkezési díj befizetésének időpontját a hirdetőtáblán olvashatják. Kérjük, hogy a hónap elején megjelölt napon az étkezési térítési díjat az óvodavezetőnél fizessék be.

•	A 133/1997. (VII. 29.) Kormányrendelet 15§ (2) értelmében „az intézményvezető ellenőrzi, hogy a megállapított térítési díj befizetése havonként megtörténik-e. Ha a kötelezett a díjfizetést elmulasztotta, az intézményvezető 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi.”

•	A fenti törvény (3) bekezdése kimondja, hogy a díjhátralékról az intézmény vezetője negyedévente tájékoztatja a fenntartót a térítési díjhátralék behajtása vagy a behajtandó hátralék törlése érdekében.

Kérjük, hogy a gyermek hiányzását, illetve az ellátás iránti kérelmüket előző nap 9.00 óráig szíveskedjenek az óvodapedagógusnál jelezni. A hiányzásból adódó túlfizetés a következő havi befizetéskor írható jóvá. Be nem jelentett hiányzás esetén a szülő a térítési díj visszafizetésére nem tarthat igényt.

A gyermek egészségének megőrzése érdekében az intézménybe behozni csak friss gyümölcsöt, gyümölcslevet lehet illetve ünnepnapokon süteményt és tortát.

Az óvodásainkat az étkezés során az étel megbecsülésére neveljük. Azon vagyunk, hogy a gyermekeket változatosan étkeztessük, minél több ízzel ismertessük meg.

A különleges étrendet igénylő gyermek (lisztérzékenység, cukorbetegség) étkeztetése a szülővel megbeszélt módon történik.

             A konyhai dolgozó, úgy ahogy a konyha által biztosított ételből, úgy a gyermek születésnapjára kínálásra behozott élelmiszerből (ha az ÁNTSZ másként nem rendelkezik) ételmintát köteles eltenni, melyet 72 órán keresztül megőrzünk. 

                  Étkezni csak a csoportszobában lehet! Az óvoda többi helyiségében tilos!

             Az óvoda területén a gyermek otthonról hozott élelmiszerrel való étkeztetése (csokoládé, cukorka, italok) a többi gyermek előtt nem etikus, valamint az óvoda tisztán tartását (öltöző, folyosó) is zavarja.

Az étkezések időpontja:		
-	  reggeli	08.45-tól 9.00-ig	
-                      	  tízórai	10.00-tól 10.15-ig	
-	ebéd	11.30-tól 12.00-ig	
-	uzsonna	15.00-tól 15.15-ig.	

14. Távolmaradás igazolására vonatkozó szabályok, az igazolatlan mulasztás következményei

Az óvodában csak teljesen egészséges gyermek tartózkodhat. Beteg, megfázott, gyógyszert, láz-vagy köhögéscsillapítót szedő gyermek bevétele az óvodába a gyermek biztonságos gyógyulása és a többi gyermek egészségének megőrzése érdekében nem lehetséges. Ilyen esetben az óvodapedagógus kötelessége a gyermek átvételének megtagadása. Betegség gyanúja esetén az óvodapedagógus gondoskodik a gyermek elkülönítéséről és értesíti a szülőket.

Kérjük a szülőket, hogy gyermekük bármilyen távol maradását szíveskedjenek bejelenteni.

Beteg gyermek az orvos által meghatározott időszakban az óvodát nem látogathatja. Az, hogy a gyermek ismét egészséges és látogathatja az intézményt, az orvosnak kell igazolnia. Az igazolásnak tartalmaznia kell a betegség miatt bekövetkezett távollét pontos időszakát is.

Ha a gyermek az óvodai foglalkozásról távol marad, mulasztását igazolnia kell. A mulasztást igazoltnak kell tekinteni, ha:

-	a szülő előzetesen bejelentette az óvodapedagógusnak, hogy gyermekét nem viszi óvodába, 

-	a gyermek beteg volt, és azt a házirendben foglaltak szerint igazolja, 

-	a gyermek hatósági intézkedés vagy egyéb alapos indok miatt nem tudott kötelezettségének eleget tenni. 

A nagycsoportos óvodások távolmaradását (pl. üdülés) minden esetben csak az óvodavezető engedélyezheti.

Gyógyszert az óvodába behozni csak abban az esetben lehet, ha az orvos igazolja a huzamos ideig tartó gyógyszerszedés szükségességét.

Fertőző betegség (rubeóla, bárányhimlő, skarlát, májgyulladás, tetű) esetén a szülőnek bejelentési kötelezettsége van.

Az igazolatlan mulasztás következményei:

Ha a távolmaradást a szülő nem igazolja, a mulasztás igazolatlan.

Ha a gyermek egy nevelési évben tíz napnál többet mulaszt, a szülőt két alkalommal írásban figyelmeztetjük az igazolatlan mulasztás következményeire.

Ha a kisgyermek óvodaköteles – 5. életévét betöltötte – 7 napot meghaladó igazolatlan hiányzás esetén az óvoda vezetőjének kötelessége értesíteni a gyermek tényleges tartózkodási helye szerint illetékes jegyzőt és a gyermekjóléti szolgálatot.

15. A gyermek érkezésének és távozásának rendje

             Az óvoda nevelőtestülete kéri és ajánlja, hogy a gyermekekkel a szüleik legkésőbb 8.00-ig érkezzenek be, hogy legyen idejük kényelmesen, kulturáltan megreggelizni, és kijátszani magukat. KÖSZÖNJÜK!
           A gyermeket óvodába érkezéskor a szülő minden esetben személyesen adja át az óvodapedagógusnak, mert a felügyelet nélkül hagyott gyermekért az intézmény nem vállal felelősséget.

A félnapos óvodásokat legkésőbb 13.00 óráig kérjük hazavinni, hogy a többi gyermek pihenését ne zavarják.

Válófélben vagy különélő szülőknél, ahol még nem született meg a jogerős bírósági ítélet, ott mindkét szülő jogosult a gyermek elvitelére, ha egyéb körülmény nem áll fenn.

Ha a szülő benyújtotta megtekintésre az érvényes bírósági végzést, az abban foglaltaknak megfelelően járunk el. 
Vegyék figyelembe, hogy az óvoda nem láthatási és kapcsolattartási terület.

Az óvodából való távozás kívánatos módja:

A gyermekek játékukat tegyék a helyére, majd köszönjenek el társaiktól, óvónőjüktől. Ne várakoztassák meg a szüleiket, ne szaladgáljanak vissza a csoportba. Az óvodapedagógus teljes figyelmére szükség van, hogy a még ott levő gyermekeket maradéktalanul elláthassa.
Az óvoda dolgozói a szülőknek átadott gyermekekért nem tartoznak felelősséggel. Az

átadott gyermekekkel történő bármely baleset a szülő felelőssége.

Érkezéskor és távozáskor kérjük gyermekeiket átöltöztetni, a ruhákat rendben, a gyermek jelével ellátott szekrénybe tenni.

A nevelési év elején a szülő írásban nyilatkozik arról, ha

-	gyermeke önállóan érkezik, távozik 
-	név szerint ki és mikor jogosult a gyermek átvételére. 

                Ha a gyermekért érkező szülő az óvónő megítélése szerint nem cselekvőképes (alkoholos befolyásoltság, kábítószer hatása alatt álló, stb.) a gyermeket nem viheti el az óvodából. 
                 Ilyen esetben értesítjük a másik szülőt, vagy a gyermek egyéb hozzátartozóját (aki a csoportbeutalón szerepel), ha ez nem lehetséges, intézkedünk a gyermek biztonságba helyezéséről. Ismételt előfordulás esetén a gyermekvédelmi felelős megteszi a szükséges jelzést a Gyermekjóléti Szolgálat felé.
                Kérjük a szülőket, hogy gyermekük átvétele után az óvoda játszóudvarát a balesetek elkerülése érdekében ne használják játszótéri tevékenységre. 
             Az óvoda zárása után az óvodában maradt gyermek szüleit értesítjük, felügyeletét biztosítjuk a szülő megérkezéséig.

   A gyermek elvitele az óvodából kiskorú testvér, idegen segítségével csak a szülő írásos kérésével lehet.   Testvér esetén, csak 10 éves koron túli családtagnak adjuk ki a gyermeket.

               Óvodán kívüli programok, kirándulások, busszal vagy más közlekedési eszközzel történő utazás csak abban az esetben szervezhető, ha ahhoz a szülők aláírásukkal hozzájárultak (aláírás a csoportnapló dokumentációs része).
    Az óvodán kívüli foglalkozások igénybevétele: (séta, kirándulás, színházlátogatás stb.) – A szülőkkel a tanévnyitó szülői értekezleten meghatározzuk melyek azok a foglalkozások és aláírásukkal igazolják nyilatkozatukat, hogy mit támogatnak és milyen összeggel járulnak hozzá

        A napi engedélyezés az óvodavezető hatásköre. Az óvónők kötelesek bejelenteni, ha az intézmény területét a csoportjukkal elhagyják (ajánlott a szervezés rovatba megjelölni): - hová távoznak, hány kisgyermekkel és mi célból. 
        Felügyelet biztosítása ilyen esetekben: 8-10 gyermekenként 1 felnőtt kíséret legyen biztosított.

16. Otthonról hozott tárgyak szabályozása

A gyermekek biztonsága érdekében balesetveszélyes tárgyakat, játékokat nem hozhatnak az óvodába. Otthonról hozott tárgyakért, játékokért, felelősséget nem vállalunk. Kerékpárt, szánkót, rollert, az épületen kívül szíveskedjenek elhelyezni a kijelölt tárolóhelyen. A babakocsit az óvodába betolni nem szabad, azt a bejárati ajtón kívül, a bejárat előtt helyezhetik el.

Értékes tárgyakért, ékszerekért az óvoda dolgozói nem tudnak felelősséget vállalni.

17. Az adatkezelés az óvodában:
         A gyermekekkel, szülőkkel kapcsolatos információkat az óvoda az adatvédelmi törvénynek megfelelően kezeli. 
A közoktatási törvényben meghatározott adatokat kell nyilvántartani az intézményben:
               A gyermek nevét, születési idejét, helyét, állampolgárságát, állandó és ideiglenes lakcímét, TAJ számát, szülők nevét, telefonszámát, a gyermek fejlődésével kapcsolatos adatait, a gyermekbalesetekre vonatkozó adatokat, a gyermekvédelmi nyilvántartás adatait.
Az adatok továbbíthatók:
             A fenntartó, pedagógiai szakszolgálat, iskolaköteles gyermek esetében az iskola, a bíróság, rendőrség, ügyészség, államigazgatási szerv, nemzetbiztonsági szolgálat felé. 

18. Rendkívüli események
          A nevelési – oktatási intézmény vezetője rendkívüli szünetet rendelhet el rendkívüli időjárás, járvány, természeti csapás vagy más elháríthatatlan ok miatt, ha a nevelés-oktatás működtetése nem biztosítható vagy az intézkedés elmaradása jelentős veszéllyel, illetve helyrehozhatatlan kárral járna (szükséges a fenntartó egyetértése, ha ez nem lehetséges, a fenntartó haladéktalan értesítése).
         Bombariadó és egyéb rendkívüli esetben (tűz, csőtörés, stb.) elsődleges feladat a gyermekek biztonságba helyezése, az intézmény kiürítése a tűzriadó tervben rögzítettek szerint. 

19. A gyermekeket óvó-védő szabályok

A bejárati ajtót minden esetben kérjük betenni, és a kaput bereteszelni!

                A gyermekeknek az óvónők életkoruknak megfelelő, a balesetek megelőzését szolgáló szabályokat ismertetik a nevelési év megkezdésekor, udvarra menetel előtt, kirándulások alkalmával, csoportszobai foglalkozásokon.
              Kérjük a szülőket a szabályok közös foganatosítására és betartására:
Szúró, vágó eszköz használatának szabályai a csoportnaplóban kerülnek rögzítésre (evőeszköz, olló).
Az óvoda helyiségeinek használata, rendkívüli eseménykor óvónői irányítás mellett, a menekülési útvonal rendje, illetve kifüggesztett útmutatás alapján történik
Közös séták alkalmával az óvoda környékére vonatkozó közlekedési szabályok betartása és betartatása és betartatása az óvodapedagógus feladata

A balesetveszély elkerülése és az átláthatóság érdekében a játszóterületen, udvaron csak addig tartózkodjanak a szülők, amíg elköszönnek. Az óvodapedagógustól való elköszönés után (a gyermek átadása után, de még az óvoda területén) a szülő felelős a gyermek testi épségéért. Ugyanez vonatkozik a szülővel érkező testvérekre is.

Óvodai ünnepélyek alkalmával az óvodapedagógusok utasításai az irányadók, kérjük a szülőket ehhez alkalmazkodni.

A szülők az óvodapedagógust munkája közben hosszabb időre ne vonják el a csoporttól, mert zavarja a nevelés folyamatát.

Az óvoda helyiségeit, berendezési és felszerelési tárgyait nyitvatartási időben az óvodába felvett gyermekek használhatják. A csoportszobákban és a személyzeti helyiségekben szülők, vendégek, hozzátartozók csak engedélyezett alkalmakkor tartózkodhatnak ( ünnepélyek, értekezletek, stb.). A helyiségek tisztaságának fenntartása, a berendezési tárgyak épségének megőrzése az óvodai dolgozók, szülők és gyermekek számára egyaránt kötelezettség és elvárás.

Az ékszer (gyűrű, karkötő, nyaklánc) veszélyezteti a gyermek testi épségét a tornafoglalkozásokon, az udvari játék alkalmával, ezért kérjük azokat otthon hagyni. További veszélyt jelenthet a ruházatokon (nadrág, kabát) lévő kötők, szalagok, melyek az udvari játékokba beleakadhatnak, így balesetet okozhatnak. Kérjük, ezeket minden esetben távolítsák el a gyermek ruháiról.

20. Feladatok a gyermekbalesetek megelőzésének érdekében
            Délutáni udvari élet esetén a szülő menjen oda a pedagógushoz, vegye át gyermekét és így távozzanak az óvodából,
            Gyermek az udvaron egyedül nem tartózkodhat, a mászókát, csúszdát és egyéb veszélyes eszközöket felnőtt felügyelete nélkül nem használhatja,
            Ha a szülő, vagy bármely alkalmazott olyan használati eszközt, játékot, berendezési tárgyat észlel az óvodában, mely megrongálódott, vagy balesetveszélyt hordoz, azonnal jelezze az óvoda vezetőjének,
             Kérjük a szülők munkahelyi és lakáscímét, valamint telefonszámát, annak változásait szíveskedjenek azonnal bejelenteni az óvoda vezetőjének, vagy a csoportos óvónőnek, hogy baleset, vagy betegség esetén azonnal értesíteni tudjuk Önöket,
               A balesetek megelőzése érdekében kérjük, hogy a gyermekeik ne viseljenek a mindennapokban ékszert, vagy olyan ruhadarabot, amely balesetveszélyes helyzeteket teremthet (pl. papucs)
            A testnevelés foglalkozásokon a gyermekek a balesetveszély elkerülése érdekében csak erre alkalmas felszerelésben vehetnek részt (tornaruha, csúszásmentes talpú biztonságos tornacipó, csúszásgátlóval ellátott zokni),
            Kérjük, hogy miután átvették az óvó nénitől a gyermeket, ne engedjék egyedül a folyosókon szaladgálni, mert balesetveszélyes,
            Az otthonról hozott kismotorokat, rollereket, bicikliket, görkorcsolyát stb. az óvoda épületében (folyosókon) használni tilos!

A szülők a fertőző megbetegedést haladéktalanul jelentsék az óvoda felé!
Az intézmény területére semmilyen állatot nem szabad behozni!

Az óvoda egész területén tilos a dohányzás és a szeszesital fogyasztás!

21. A kapcsolattartás lehetőségei az óvodapedagógusokkal

A szülőknek lehetőségük van arra, hogy az óvodában folyó pedagógiai munka kialakításában megfelelő fórumokon részt vegyenek, ötleteikkel segítsék elő a közös gondolkodást.

Az együttműködésre alkalmas fórumok:

-	szülői értekezletek 

-	nyílt napok 

-	közös rendezvények 

-	fogadóórák (óvodavezető, óvodapedagógus) 

-	óvodapedagógussal való rövid, esetenkénti megbeszélések 
-	kirándulások 

A gyermekekről felvilágosítást csak óvodapedagógus adhat. Fogadóórát minden óvodapedagógus a szülővel előre egyeztetett időpontban tart.

A gyermekek közötti konfliktusok megoldását kérjük, hagyják az óvodapedagógusra. A gyermeküket ért sérelmeket humánus módon rendezzék.

Minden esetben a napirendhez igazodva, a tevékenységek zavarása nélkül vehetik igénybe a szülők az óvodai ellátást.

Az óvodával jogviszonyban levő felnőttek és gyermekek személyiségi jogait figyelembe véve használják az elektronikus média lehetőségeit, különös tekintettel az intézményben készült felvételek, fotók további használatára.

A Házirend:
•	Érvényessége: A Házirend a fenntartó jóváhagyását követően, a kihirdetéstől határozatlan ideig, illetve visszavonásig.
•	Felülvizsgálata: évenként
•	Módosítás: Amennyiben a felülvizsgálat szükségessé teszi, valamint jogszabályváltozás következtében, továbbá szülői vagy pedagógusi javaslatra.
A felülvizsgálat elvégzéséért az óvodavezető felelős. Módosítást követően el kell fogadtatni a nevelőtestülettel, és véleményeztetni kell a szülői szervezettel, majd benyújtani jóváhagyásra a fenntartónak. 

A házirendben írottakat elmulasztó vagy azt megsértő gyermek, szülő a kár bekövetkezése esetén semmilyen formában, indokkal nem teheti felelőssé az intézményt!

A házirend a hatályos jogszabályok figyelembe vételével készült.

Érd, 2014. október 01.

       Zsidákovits Sándorné

Óvodavezető

Záradék

Az intézmény házirendjét az intézmény vezetőjének előterjesztése után - a nevelőtestület
2014. Október 01-én– elfogadta.

Az elfogadást megelőzően a jogszabályban meghatározottak szerint véleményezési jogot gyakorolt a Szülői Szervezet.

Hatálybalépés időpontja: 2014. október 01.

Dátum: Érd, 2014. október 01.

Készítette:

..………………………………… Az intézmény vezetője

Elfogadta:

…………………………………. A nevelőtestület képviseletében

Dátum: Érd, 2014. október 01.

Véleményezte:

………………………………….
A Szülői Szervezet elnöke

Dátum: Érd, 2014. október 01.

Véleményezte:

………………………………….
     A fenntartó

Dátum: Érd, 2014. október 01.

Határozatszám: 003/2014.(10.01.)